Foråret er skudt godt i gang med tre turneringssejre til fodboldholdet fra Aalborg. Men det bliver ikke nødvendigvis en let sejr på mandag, når holdet møder OB, for de er ligeledes inde i en god periode. - Vi er bevidste om, at vi har fået en god begyndelse på foråret, men ros og tidligere resultater kan vi ikke bruge til noget som helst, inden en ny svær opgave i Alka Superligaen, og derfor er den del også lagt til side, sådan lyder det fra AaB’s cheftræner Morten Wieghorst. Men én ting er sikkert, og det er at unge Joakim Mæhle er med i truppen på mandag. I efteråret 2016 forlængede han sin kontrakt med Superligaklubben. Kontrakten varer frem til sommeren 2020. Mæhle var med på banen, da holdet sejrede på hjemmebane 3-0 over modstanderne fra Silkeborg IF. Men efter godt en times spil måtte han udskiftes, fordi han pådrog sig en skade i et sammenstød med en spiller fra Silkeborg. - Rent spillemæssigt minder OB og AaB en del om hinanden, da begge mandskaber gerne vil i boldbesiddelse, og vi er forberedte og fokuserede på, at vi står over for en modstander, der med sin offensiv vil kunne udfordre os mere, end vi hidtil er blevet i dette forår, påpeger Morten Wieghorst og fortsætter: - Når det er sagt, så kommer vi til Odense med en stærk tro på at kunne skabe endnu et positivt resultat, understreger Morten Wieghorst Efter søndagens træningspas har cheftræner Morten Wieghorst udtaget følgende 19 navne. 1 Nicolai Larsen, 2 Patrick Kristensen, 3 Jakob Ahlmann, 4 Jakob Blåbjerg, 5 Markus Holgersson, 8 Rasmus Würtz, 10 Edison Flores, 11 Jakub Sylvestr, 14 Casper Sloth, 16 Magnus Christensen, 18 Rasmus Thellufsen, 20 Marco Meilinger, 22 Ivan Lucic, 25 Frederik Børsting, 26 Robert Kakeeto, 27 Oliver Abildgaard, 29 Sebastian Grønning, 31 Joakim Mæhle og 32 Kasper Pedersen.

Referat:
Når mandagens kamp i Odense mod OB fløjtes i gang, er det med Joakim Mæhle i truppen